Publication: Magyar Közlöny
Issue: MK-2009-194 (Year: 2009, Number: 194)
Era: 2004-2010
Section: nyilvánosságáról szóló 1992. évi LXIII. törvény 26. § (5) bekezdésében meghatározott eljárásának a tapasztalatait is.”
Paragraph Index: 285

(5) Az Obtv. mellékletének III. pontja helyébe a következõ rendelkezés lép: „III. Az országgyûlési biztos a rendõrséget érintõ eljárása során nem tekinthet be: 1. Más államok rendõri szerveivel, nemzetközi szervezettel kötött együttmûködés okmányaiba, illetve az együttes intézkedésekbe és az együttmûködés során keletkezett, a rendõrség valamely szerve rendelkezésére bocsátott adatokba, információkba, amennyiben a szerzõdõ felek azok minõsített adatként történõ védelmét kérik. 2. A rendõrség nemzetközi kapcsolataira vonatkozó azon minõsített dokumentumokba, megállapodásokba, amelyek a nemzetközi szervezett bûnözés (ideértve a kábítószer-kereskedelmet, a pénzmosást és a terrorcselekményeket) felderítésére és a cselekmények megelõzésére vonatkozó konkrét kötelezettségvállalást tartalmazzák. 3. A nemzetbiztonsági szolgálatoknak a rendõrséggel történõ együttmûködésével kapcsolatos, és az abból származó, vagy arra vonatkozó minden olyan adatba, amelyet a törvény mellékletének II. szám alatti pontjai felsorolnak. 4. A rendõrségi, illetve a rendõrség által védett objektumok, valamint a rendõrség által védett személyek õrzés-védelmi terveibe, a védelmi berendezésekre, õrségekre, õrhelyekre vonatkozó dokumentációkba, leírásokba. 5. Az ügyben érintett személyzeti anyagaiba, kivéve, ha ezt az érintett személy írásban igényli. 6. A rendõrséggel titkosan együttmûködõ magánszemélyek azonosítását lehetõvé tevõ dokumentumokba, kivéve ha a jogsérelem az együttmûködõ személyt érte, s a kivizsgálást maga kéri. 7. A rendõrség által titkos információgyûjtésre használt eszközök és módszerek mûködésének és mûködtetésének mûszaki-technikai adatait tartalmazó vagy az azokat alkalmazó személyek azonosítását lehetõvé tevõ dokumentumokba. 8. A rendõrség rejtjeles híradásával kapcsolatos adatok, eszközök, dokumentációk, iratok, valamint a kormányzati célú frekvencia nyilvántartásával kapcsolatos összesített adatokba. 9. A tanú személyi adataiba, ha azok zárt kezelését a büntetõeljárásról szóló törvény alapján elrendelték.

Source: https://magyarkozlony.hu/hivatalos-lapok/b189721330e5e0d4e5fdb474fc21e98e3b3e550c/dokumentumok/1207556b9f9c4032b43cc273612e57eb6ddae082/letoltes